tartuNLP/wikipedia-smugri-20251201 huggingface dataset:
Slovenian pankki

Slovenian pankki () on Slovenian kansallinen keskuspankki eurojärjestelmässä. Se oli Slovenian keskuspankki vuosina 1991–2006 ja laski liikkeeseen tolaria. Vuodesta 2014 lähtien se on toiminut Slovenian kansallisena toimivaltaisena viranomaisena Euroopan pankkivalvonnassa.
Historia.
Pankki perustettiin vuosina 1973–1976 osana Josip Broz Titon tuolloin aloittamaa hajauttamiskampanjaa. Vuosina 1976–1991 se toimi liittovaltion keskuspankkijärjestelmän sisällä, jossa Jugoslavian kansallispankki (BNI) toimi keskuslaitoksena.
Vuoden 1991 alussa, Jugoslavian hajoamisen alkuvaiheessa, Slovenian kansallispankki aloitti valmistelut erillisen valuutan käyttöönottoa dinaarin korvaamiseksi sen jälkeen, kun paljastui, että serbialaiset poliitikot olivat kaapanneet BNI:n. Slovenian lainsäädäntö, jolla kansallispankki järjestettiin uudelleen ja nimettiin uudelleen Slovenian pankiksi, tuli voimaan 25. kesäkuuta 1991, samana päivänä kuin Slovenian itsenäisyysjulistus, joka käynnisti kymmenen päivän sodan. Slovenian tolar otettiin myöhemmin käyttöön kansallisena valuuttana 7. lokakuuta 1991.
Slovenian pankki on itsenäinen, valtiosta riippumaton laitos, jonka on velvollisuus toimittaa säännöllisesti raportti toiminnastaan ​​Slovenian kansalliskokoukselle. Sen päätehtävänä on varmistaa kansallisen valuutan vakaus ja maksujen likviditeetti sekä maan sisällä että ulkomaiden kanssa. Se toimii myös pankkijärjestelmän valvojana.
Pankin pääkonttori sijaitsee Ljubljanan keskustassa näkyvässä rakennuksessa, joka rakennettiin vuosina 1920–1923 Ljubljanan luottopankille.
Presidenttien luettelo.
Boštjan Vaslen kuusivuotinen toimikausi päättyi tammikuussa 2025. Siitä lähtien varapääjohtaja Primož Dolenc on toiminut Euroopan keskuspankin hallintoneuvoston vt. pääjohtajana, vaikkakin ilman äänioikeutta.
Toukokuussa 2025 Slovenian presidentti Nataša Pirc Mušar ehdotti Euroopan investointipankin Slovenian-toimiston johtajaa Simon Savšekia seuraavaksi pääjohtajaksi parlamentin hyväksynnän saamisen jälkeen.
Unione Sanguis Christi

Unione Sanguis Christi (USC) () on italialaislähtöinen katolinen hengellinen yhdistys, joka on perustettu vuonna 1808.
USC:n perusti kaniikki Francesco Albertini Roomassa San Nicola in Carcere -basilikassa maallikkojen yhdistykseksi, mutta myöhemmin se laajeni jäsenistöltään myös sääntökuntalaisiin ja pappeihin. Pyhästä Gaspare del Bufalosta tuli sen innokkain edistäjä, ja hän perusti sen inspiroimana Kalleimman veren lähetyssaarnaajien kongregaation vuonna 1815, millä oli suuri vaikutus myös USC:n myöhempään kehitykseen. Vuonna 1988 Unione Sanguis Christi sai Paavilliselta maallikkoneuvostolta vahvistuksen kansainvälisenä järjestönä paavillisella oikeudella. Henkilöjäsenten lisäksi USC:hen kuuluu liitännäisjäseninä kongregaatioita, yhdistyksiä ja konfraterniteetteja, ja se on organisoitu kansainvälisellä, alueellisella ja paikallisella tasolla. USC:n pyrkimys levittää Kristuksen vereen perustuvaa hengellisyyttä on tiivistetty evankeliumin sanoihin: "Suurempaa rakkautta ei kukaan voi osoittaa, kuin että antaa henkensä ystäviensä puolesta" . Jäsenet sitoutuvat kuuntelemaan Jumalan sanaa ja osallistuvat usein eukaristian ja ripin sakramentteihin ja ottavat osaa kirkon hetkipalvelukseen. Jäsenet ottavat osaa muun muassa myös Jumalan valtakunnan levittämiseen ja kirkon ykseyden puolesta tehtävään työhön ja työhön yhteiskuntajärjestyksen puolesta. Roomassa yhdistys johtaa yhdessä Kalleimman veren lähetyssaarnaajien kanssa Sanguis Christi -opintokeskusta, joka tekee teologista tutkimusta Kristuksen veren hengellisyydestä. On myös ryhmiä, jotka palvelevat lähetystyön, kulttuurin (teatteri, taide ja musiikki) sekä hyväntekeväisyyden ja sosiaalisen toiminnan kautta. Puolassa yhdistys tukee Pomoc-kustantamon toimintaa ja Częstochowassa sijaitsevaa Kristuksen veren pyhäkköä sekä Kalleimman veren lähetyssaarnaajien hyväntekeväisyystyötä. USC on aktiivinen erityisesti niillä maailman alueilla, joilla Kalleimman veren lähetyssaarnaajat työskentelevät. Yhdistyksen lehtiä ovat "Živi Kalež" Kroatiassa, Bosnia-Herzegovinassa ja Serbiassa; "Nel Segno del Sangue" ja teologisempi "Il Sangue della Redenzione" Italiassa; "Żyć Ewangelią" ja "Zeszyt Formacyjny WKC" Puolassa ja "The Precious Blood Family" Kanadassa.
Valkojalava

Valkojalava ("Ulmus americana" L.), joskus myös amerikanjalava, on jalavakasvien (Ulmaceae) heimoon kuuluva lehtipuu, joka on luonnonvarainen Pohjois-Amerikan itä- ja keskiosissa. Aikaisemmin laji oli yleinen puisto- ja katupuu Yhdysvalloissa ja Kanadassa, mutta 1900-luvulta lähtien se on kärsinyt vakavasti hollanninjalavantaudista, minkä seurauksena lajin kanta on paikoin voimakkaasti vähentynyt.
Kuvaus.
Valkojalava on kookas, nopeasti kasvava lehtipuu, joka voi muodostaa leveän, suppilon- tai sateenvarjomuotoisen latvuksen. Yleinen kasvukorkeus avoimessa maastossa on 20–35 metriä, ja se kasvaa joskus suuremmaksikin. Rungon halkaisija voi kasvaa kookkaaksi useiden vuosikymmenten kuluessa. Lehdet ovat vuorottaisia, soikeita ja epäsymmetrisen tyven omaavia sekä kaksihampaisia. Kukat ovat pieniä ja tuulipölytteisiä; siemenet kehittyvät pyöreähköiksi siipipähkinöiksi.
Levinneisyys ja elinympäristö.
Laji on alkuperäinen Kanadan Nova Scotiasta länteen Albertaan ja Montanaan sekä etelään Floridaan ja Texasiin asti. Valkojalava viihtyy erityisesti jokilaaksoissa, tulvatasangoilla, rannoilla ja kosteilla rehevillä mailla, mutta sitä esiintyy myös kuivempien maiden reunoilla. Laji on kylmänkestävä ja sietää ankaraa talvista pakkasta.
Ekologia.
Valkojalava on merkittävä laji rantaniityillä ja tulvatasangoilla. Se vaikuttaa maan rakenteeseen, varjostukseen ja sekä muihin lajeihin sekä tarjoaa ravintoa ja lisääntymispaikkoja monille hyönteisille ja linnuille. Jalavan lehtiä hyödyntävät useat perhosten ja yökkösten toukat.
Taudit.
Merkittävin valkojalavan uhka on "Ophiostoma"-sienten aiheuttama hollanninjalavatauti, joka levisi laajasti 1900-luvulla ja tappoi suuria määriä jalavia. Tauti leviää kaarnakuoriaisten välityksellä ja infektoituneilla oksilla. Epidemiat ovat muuttaneet kaupunki- ja maisemarakennetta, joissa jalavia oli aiemmin runsaasti.
Suojelu ja jalostus.
Jalavien palautus- ja jalostusohjelmat pyrkivät löytämään ja lisäämään tautiresistenttejä yksilöitä sekä kehittämään kestävämpiä istutuskantoja. IUCN on arvioinut lajin uhanalaiseksi sen pitkän aikavälin taantumisen vuoksi.
Käyttö.
Valkojalavan puu on sitkeää ja kestävää, mutta vaikeasti työstettävää. Sitä on käytetty muun muassa taivuttamista vaativien puutarvikkeiden, työkalujen ja tynnyrinvanteiden valmistukseen. Maisemapuuna valkojalava on ollut arvostettu erityisesti Yhdysvaltojen kaupungeissa.
Kulttuurinen merkitys.
Valkojalava on ollut merkittävä Yhdysvalloissa, esimerkiksi Massachusettsin osavaltion puuna. Monilla historiallisilla paikoilla oli ennen laajoja jalavakujia, kuten Central Parkissa New Yorkissa.
Arlind Sejdiu

Arlind Sejdiu (s. 11. elokuuta 2001 Oulu) on kosovolais-suomalainen jalkapalloilija joka edustaa Veikkausliigassa pelaavaa FC Hakaa. Pelipaikaltaan Sejdiu on laitahyökkääjä.
Legends (albumi)

Legends on ruotsalaisen power metal -yhtye Sabatonin yhdestoista studioalbumi, joka julkaistiin 17. lokakuuta 2025. Albumi käsittelee useita tarinoita historian merkittävistä henkilöistä, kuten Jeanne d’Arc, Napoleon, Julius Caesar, ja Miyamoto Musash.
Marko-Oskari Lehtonen

Marko-Oskari Lehtonen (s. 1983) on "Iltalehden" politiikan toimittaja ja "Politiikan puskaradio" -podcastin juontaja ja käsikirjoittaja. Lehtonen on työskennellyt "Iltalehdessä" vuodesta 2010.
Lehtonen tunnetaan erityisesti eduskunnan rahankäyttöä koskevista jutuistaan. Lehtonen uutisoi kansanedustajien sopeutumiseläkkeisiin liittyvistä epäkohdista vuosina 2017–2019. Lehtosen juttusarjan myötä eduskunta päätti lakkauttaa sopeutumiseläkkeet maaliskuussa 2019.
Lehtonen ja "Iltalehden" entinen toimittaja Olli Ainola olivat ehdolla Tutkivan journalismin yhdistyksen Lumilapio-palkintoon vuonna 2016 jutullaan "Energiatuesta tuli rikkaiden köyhäinapu", joka käsittelee sähköautojen hankintatukea. Lehtonen palkittiin "Iltalehden" Vuoden journalistina vuonna 2018.
Lehtosen esikoiskirja "Vallan vahtikoira" (Gummerus) ilmestyy syksyllä 2026.
Bryan Levell

Bryan Levell (s. 23. joulukuuta 2003) on jamaikalainen pikajuoksun MM-mitalisti.
Levell saavutti alle 20-vuotiaiden MM-kilpailuissa hopeaa 4 × 100 metrin viestissä Nairobissa 2021 ja Galissa 2022. Galissa hän oli lisäksi 200 metrillä kuudes, Nairobissa hän karsiutui 100 ja 200 metrillä välierissä.
Levell alitti 200 metrillä 20 sekunnin rajan ensimmäisen kerran voittaessaan Jamaikan-mestaruuden 2024 ajalla 19,97. Pariisin olympialaisissa hän karsiutui 200 metrin välierissä. Hän saavutti World Athletics Relays -kilpailuissa hopeaa 4 × 100 metrin sekaviestissä 2025. Hän voitti samana vuonna jälleen 200 metrin Jamaikan-mestaruuden. Tokion MM-kilpailuissa 2025 hän saavutti 200 metrillä pronssia ennätyksellään 19,64.
Levell juoksi 100 metrin ennätyksensä 9,82 Eisenstadtissa heinäkuussa 2025. 60 metriä hän on juossut parhaimmillaan aikaan 6,59 (ulkoradalla Kingstonissa 2024).
Richard Aßmann

Richard Aßmann (1845–1918) oli saksalainen meteorologi. Hän oli saksalaisen meteorogisen observatorion, Lindenbergissä sijaitsevan Preussin meteorologisen laitoksen johtaja vuodesta 1905. 
Aßmann keksi aspiraatiopsykrometrin ja suunnitteli laitteita aerologisia tutkimuksia varten. Hän toimitti vuodesta 1884 "Das Wetter" -nimistä aikakauskirjaa sekä julkaisuja "Beiträge zur Physik der freien Atmosphäre" (vuodesta 1904) ja "Ergebnisse der Arbeiten des Königlich Preussischen Aeronautischen Observatoriums bei Lindenberg" (I, 1906).
Assmann

Assmann, myös Aßmann, on muun muassa seuraavien henkilöiden sukunimi:
Minna Vanhala-Harmanen

Minna Vanhala-Harmanen (s. 1969) on suomalainen juristi, yritysjohtaja ja Perheyritysten liiton toimitusjohtaja.
Vanhala-Harmanen on koulutukseltaan juristi, ja hän työskenteli uransa alkuvaiheessa asianajajana Castrén &amp; Snellmanilla. Vuonna 2011 hän siirtyi henkilöstövuokrausyritys Opteamin toimitusjohtajaksi. Vuonna 2017 Opteam myytiin henkilöstöpalveluyritys Baronalle, jonka toimitusjohtajana hän toimi vuoteen 2021 asti.
Perheyritysten liiton toimitusjohtajana hän aloitti tammikuussa 2022.
Vanhala-Harmanen toimi Elinkeinoelämän keskusliiton (EK) hallituksessa vuosina 2013–2014 sekä 2018–2019.
Noah Sadiki

Noah Junior Sadiki (s. 17. joulukuuta 2004 Bryssel, Belgia) on belgialais-kinshasankongolainen jalkapalloilija, pelipaikaltaan keskikentän keskustan pelaaja tai puolustava keskikenttäpelaaja. Hän edustaa Englannin Valioliigassa pelaavaa Sunderlandia ja kuuluu myös Kongon demokraattisen tasavallan jalkapallomaajoukkueeseen.
Sadiki pelasi Anderlechtin juniorijoukkueissa. Ensimmäisen ottelunsa seuran edustusjoukkueessa hän pelasi Jupiler Pro Leaguen pudotuspelivaiheen päätöskierroksella toukokuussa 2022 oltuaan avauskokoonpanossa Club Bruggeä vastaan. Seuraavalla kaudella hän pelasi 12 Belgian pääsarjaottelua, joista avauskokoonpanossa neljä peliä. Konferenssiliigassa hän pelasi kolme ottelua. Hän pelasi lisäksi 14 ottelua Anderlechtin kakkosjoukkueessa Belgian toiseksi korkeimmalla sarjatasolla.
Sadiki siirtyi Union Saint-Gilloiseen 900 000 euron siirtosummalla heinäkuussa 2023. Hän pelasi kaudella 2023–2024 pudotuspelit mukaan lukien 37 Jupiler Pro Leaguen ottelua, joista avauskokoonpanossa 15 peliä. Union SG:n voittamassa Belgian cupissa hän pelasi viisi ottelua, loppuottelussa hän tuli vaihdosta kentälle. Eurooppa-liigassa hän pelasi kuusi ja Konferenssiliigassa kolme ottelua.
Sadiki voitti Belgian Supercupin heinäkuussa 2024. Hän pelasi kaudella 2024–2025 kaikkiaan 39 Belgian pääsarjaottelua, kahta vaille kaikki avauskokoonpanossa, Union SG:n voittaessa Belgian-mestaruuden. Hän teki maalin marraskuussa Genkiä vastaan. Hän pelasi kymmenen ottelua Eurooppa-liigassa ja kaksi Mestarien liigan karsintakierroksen ottelua.
Sadiki siirtyi Englannin Valioliigan Sunderlandiin 17 miljoonan euron siirtosummalla heinäkuussa 2025. Hän on 23. syyskuuta 2025 mennessä ollut avauskokoonpanossa Sunderlandin kaikissa viidessä valioliigaottelussa.
Sadiki pelasi Belgian juniorimaajoukkueissa. Vuodesta 2023 lähtien hän on edustanut maajoukkuetasolla Kongon demokraattista tasavaltaa. Ensimmäisen A-maaottelunsa Kongon demokraattisen tasavallan maajoukkuessa hän pelasi Afrikan-mestaruuskilpailujen karsintaottelussa Guineaa vastaan syyskuussa 2024. Kaikkiaan hän on 23. syyskuuta 2025 mennessä pelannut 11 maaottelua, joista avauskokoonpanossa kuusi peliä. Otteluista kolme on kuulunut MM-karsintaan ja kuusi Afrikan-mestaruuskilpailujen karsintaan.
Kopa-palkinto

Kopa-palkinto on maailman parhaalle alle 21-vuotiaalle pelaajalle myönnettävä jalkapallopalkinto. Sen on antanut "France Football" vuodesta 2018 Kultaisen pallon gaalan yhteydessä. Palkinnon voittajan ei tarvitse pelata Uefan alaisissa kilpailuissa tai liigoissa, mikä erottaa sen Golden Boy -palkinnosta. Palkinto myönnetään edeltävän kauden suoritusten perusteella.
Kopa-palkinnon voittajasta päättää aiemmin Kultaisen pallon voittaneet pelaajat. Se on nimetty jalkapalloilija Raymond Kopan mukaan.
Voittajat.
Lähde:
Cody Carnes

Cody Carnes (s. 25. maaliskuuta 1878 Atlanta, Georgia) on yhdysvaltalainen laulaja-lauluntekijä sekä ylistysjohtaja, joka esittää kristillistä nykymusiikkia. Cody Carnes aloitti soolouransa vuonna 2017. Aikaisemmin hän lauloi duettona vaimonsa Kari Joben kanssa. Lauluntekijänä hän on kirjoittanut lukuisia kappaleita, jotka on levyttänyt hänen vaimonsa Kari Jobe, sekä yhteisöllisen laulun "The Cross Has The Final Word". Muita Carnesin kirjoittamia kappaleita ovat "Closer To Your Heart", "The Garden" ja "Lover Of My Soul". Carnes on myös kirjoittanut kaikki kappaleet debyyttialbumillaan "The Darker The Night". Carnes asuu Nashvillessä, Tennesseessä. Hänen perheeseensä kuuluu vaimo ja kaksi lasta.
Lake on ollut neljä kertaa ehdolla Grammy-palkinnon saajaksi. Hän on myös voittanut useita Dove-palkintoja.
Aiheesta muualla.
Cody Carnesin verkkosivusto
Aštšegul

Aštšegul oli suomalaissiirtokunta Länsi-Siperiassa Tomskin kuvernementissa Barnaulin piirissä Kulunda-arolla. Sen perustivat 1880-luvun alkupuolella Bugenen siirtolasta muuttaneet suomalaiset. Siirtokunnassa asui vuonna 1903 enää vain 36 suomalaista. Kyläläiset olivat enimmäkseen latvialaisia, saksalaisia ja virolaisia, ja pääelinkeino oli maanviljelys.
Asukkaat olivat alkujaan lähtöisin Ryžkovan siirtolasta, mutta sen kasvun ja sitä pahoin vaurioittaneen tulipalon vuoksi syntyi uusia siirtoloita. Ryskovan maaperä ei myöskään ollut erityisen hedelmällistä.
Siirtolan suomalaiset olivat karkotustuomion saaneita rikollisia, joiden matka alkoi Suomen rajalta, ja 4 000 kilometriä ja toista vuotta kestänyt jalkamatka vei heidät Ryžkovaan, jossa oli ennestään Inkerinmaalta maaorjuutta pakoon lähteneitä.
Epävarmuus

Epävarmuus tarkoittaa tunnetun ja täsmällisen tiedon vastakohtaa. Matematiikassa tällä on vaikutuksia riskien hallintaan sekä sumeassa logiikassa, jossa monimutkaisuuden vuoksi on vaikea antaa täsmällistä tulosta. Epävarmuutta voidaan luokitella monin eri tavoin muun muassa epätäsmälliseen, epätäydelliseen, epämerkittävään, poikkeukselliseen ja niin edelleen. Erilaiset virheet voidaan luokitella satunnaisiin virheisiin tai systemaattisiin virheisiin, kielelliseen epätäsmällisyyteen, approksimaatioon ja niin edelleen.
Epävarmuutta voidaan ilmaista arvorajoilla. Esimerkiksi arvon epävarmuus voi olla normaalijakaumalla , jolloin tämä voidaan esittää muodossa , jossa codice_1 on arvon mittayksikkö. Vaihtoehtoisesti voidaan käyttään muotoa , jossa suluissa olevat numerot tarkoittavat arvon viimeisiä numeroita.
Tieteellisen ja julkisen keskustelun väliset erot voivat johtaa virhetulkintoihin ja väärinymmärryksiin.
Hydroksihydrokinoni

Hydroksihydrokinoni (C6H6O3) eli hydroksikinoli tai 1,2,4-trihydroksibentseeni on fenolijohdannaisiin kuuluva aromaattinen orgaaninen yhdiste. Sitä voidaan käyttää muun muassa hapettumisenestoaineena ja muiden yhdisteiden valmistukseen. Luonnossa hydroksihydrokinonia esiintyy eräissä kasveissa kuten tupakassa. Hydroksihydrokinoni on floroglusinolin ja pyrogallolin isomeeri.
Ominaisuudet, valmistus ja käyttö.
Huoneenlämpötilassa hydroksihydrokinoni on väritöntä kiteistä ainetta. Aine liukenee erittäin hyvin muun muassa veteen, etanoliin, dietyylieetteriin ja etyyliasetaattiin, mutta kloroformiin tai bentseeniin se liukenee vain hyvin niukasti. Yhdiste on suhteellisen voimakas pelkistin ja hapettuessaan muuttuu väriltään ruskehtavaksi. Hydroksihydrokinonin reaktiot ovat tyypillisiä fenolijohdannaisille, mutta se reagoi myös karbonyyliyhdisteiden tavoin eräissä kondensaatioreaktioissa. Monien muiden fenolien tavoin aine on heikko happo.
Hydroksihydrokinonia valmistetaan tavallisimmin p-bentsokinonin ja etikkahappoanhydridin reaktiossa muodostuvan triasetoksibentseenin hydrolyysillä. Hydrolyysi suoritetaan joko happamissa tai emäksisissä oloissa.
Hydroksihydrokinonin emäksisiä liuoksia voidaan käyttää hapen absorboimiseen. Yhdistettä käytetään myös hapettumisenestoaineena ja polymeroitumisenestoaineena. Ainetta käytetään lähtöaineena valmistettaessa maatalouskemikaaleja. Hydroksihydrokinonia voidaan käyttää apuaineena hiustenvärjäyksessä.
Melanie Liburd

Melanie Liburd (s. 11. marraskuuta 1987 Lontoo) on englantilainen näyttelijä. Hänellä on keskeinen rooli suomalaisessa videopelissä "Alan Wake 2" (2023), josta hänelle myönnettiin parhaan roolisuorituksen The Game Awards -ehdokkuus.
2097 Galle

2097 Galle (1953 PV) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty tähtitieteilijä Johann Gottfried Gallen (1812–1910) muistoksi.
Audiatur et altera pars

Audiatur et altera pars, latinaa, suomeksi: ’kuultakoon toistakin osapuolta’, on lauseparsi, joka sisältää oikeudenkäyntimenettelyssä yleisesti hyväksytyn 
kontradiktorisen periaatteen, jonka mukaan tuomioistuin ei saa antaa lopullista päätöstä sen käsiteltävänä olevassa asiassa, ennen kuin kumpikin riitapuoli on saanut ilmaista sen johdosta mielipiteensä tuomioistuimen edessä. Sitä käytetään usein sitaattina, kun on puhe polemiikista.
Nössö Nova

Nössö Nova on suomalainen yhtye, joka on perustettu vuonna 2022. Yhtyeen jäsenet ovat Niklas Nordling, Frans Astala, Eetu Aalto ja Severi Koivusalo. Neljän porilaislähtöisen, mutta sittemmin helsinkiläistyneen ystävyksen muodostama yhtye julkaisi debyyttialbuminsa "Hyvä on sitten" vuonna 2023. Yhtyeen tyylilajit ovat indie pop ja bossa nova. Levy-yhtiö Soit Se Silti julkaisi yhtyeen toisen albumin "Pitäis ja pitäis" syyskuussa 2025.
Alphonse Aulard

François Victor Alphonse Aulard (19. heinäkuuta 1849 Montbron, Charente, Ranska – 23. lokakuuta 1928 Pariisi, Ranska) oli ranskalainen historioitsija. Hän osallistui vuosien 1870–1871 sotaan. Hän oli vuodesta 1886 Ranskan vallankumouksen historian professorina Sorbonnessa. Tältä alalta hän on julkaissut laajoja tutkimuksia ja asiakirjakokoelmia, muun muassa "Recueil des actes du Comité de salut public" (1889–1908), "La société des Jacobins" (1889–1897), "Études et leçons sur la révolution française" (1893–1897), "Histoire politique de la révolution française" (1901). Hän oli vuodesta 1887 aikakauskirjan "La révolution française" päätoimittaja.
4. nopean toiminnan prikaati

4. nopean toiminnan prikaati (, myös Rubiž-prikaati ) on Ukrainan kansalliskaartin prikaati, joka perustettiin vuonna 2015. Siihen sisältyy rynnäkköpataljoonia, panssarivaunupataljoona, tykistöpatteri ja lennokki-, tiedustelu- sekä logistiikkayksiköitä.
Prikaati on osallistunut taisteluihin Antonovin lentoaseman puolustuksessa ja Bah’mutissa.
Kiro

Johannes Eetu Eemeli Naukkarinen (s. 1992), taiteilijanimeltään Kiro, on jyväskyläläinen musiikkituottaja ja DJ. Hän on tuottanut useita artisteja, kuten Cheek, Käärijä ja Mouhous. 
Naukkarinen on tullut tunnetuksi etenkin Käärijän Cha cha cha:n tuottajana, joka oli Suomen euroviisujen edustuskappale vuonna 2023. Hän on ollut myös mukana tuottamassa Tommy Cashin kappaletta Espresso macchiato, joka oli Viron euroviisujen edustuskappale vuonna 2025.
Vuonna 2023 Naukkarinen oli Emma-gaalassa ehdolla vuoden tuottajaksi.
Valikoitu tuotanto.
2024.
Käärijä - People’s Champion
2025.
Tommy Cash
Käärijä &amp; Joost Klein
Käärijä &amp; Baby Lasagna
Mouhous
Perheterapia

Perheterapia on perheen sisäisen vuorovaikutuksen kokonaisuudessa ja yksittäisillä perheenjäsenillä esiintyvien häiriöiden ja niiden aiheuttaman kärsimysen tutkimiseen, ymmärtämiseen ja hoitamiseen tähtäävää ammatillista ja tietoista toimintaa. Perheterapia tähtää rakentavien ratkaisujen hakemiseen. Lähestymisessä hyödynnetään perheen vuorovaikutuksen myönteisiä voimavaroja ja pyritään muuttamaan tai purkamaan yksilöiden psykopatologiaa ylläpitäviä vuorovaikutuskuvioita.
BINUS-yliopisto

BINUS-yliopisto eli Bina Nusantaran yliopisto (, lyhennys BINUS) on yksityinen indonesialainen yliopisto, jonka päätoimipiste sijaitsee Jakartassa.
Opetus annetaan Indonesian ja englannin kielillä. Tiedekuntia on kolme ja korkeakouluja (school) neljä.
Se kuuluu joidenkin arvioiden mukaan Indonesian kärkipään yliopistoihin. Brittiläinen THE-yliopistoranking listasi sen maailmanlistansa sijaluokkaan 1201-1500 (vuonna 2025).
Intian elokuva- ja televisioinstituutti

Intian elokuva- ja televisioinstituutti (, ; lyhenne FTII) on julkinen intialainen yliopisto (2025-), joka toimii Maharashtran osavaltion Punessa.
Intian hallitus perusti alkujaan Intian elokuvainstituutiksi (Film Institute of India, FII) nimetyn oppilaitoksen vuonna 1960 Prabhat Studios -elokuvastudion aiemmin käyttämiin tiloihin Punessa. Vuonna 1971 oppikaitoksen nimi vaihdettiin nykymuotoon, ja New Delhissä käynnistetty televisioopetus siirtyi Puneen vuonna 1974. Korkeakouluna toiminut FTII ilmaisi alkuvuodesta 2025 pyrkimyksestään aloittaa tohtoritutkinnon mahdollistava jatkokoulutus. Huhtikuussa 2025 FTII sai yliopiston aseman (deemed university), joka mahdollistaa opetuksen paremman kehittämisen, tutkintojen vertailtavuuden ja oppilaitoksen liittämisen kansalliseen korkeakoulujen arviointijärjestelmään (NIRF).
Intian johtaviin elokuvakouluihin lukeutuva FTII:n historiaan liittyy monia opiskelijoiden mielenilmauksia, sanan- ja ilmaisunvapautta sekä hallituksen politiikasta riippumatonta akateemista vapautta puolustavia kannanottoja, jotka ovat toisinaan johtaneet myös oppilaitoksen tilapäiseen sulkemiseen.
Kaakkoinen yliopisto

Kaakkoinen yliopisto (; , lyhennys SEU) on kiinalainen julkinen yliopisto, joka toimii Jiangsuin maakunnan Nanjingssa. Yliopiston historia alkaa vuonna 1902 perustetusta oppilaitoksesta. Yliopistolla on Nanjingissa kolme kampusaluetta: Sipailoun, Jiulonghun ja Dingjiaqiaon kampukset. Näistä Jiulonghun kampus on pinta-alaltaan suurin.
Yliopisto lukeutuu Kiinan yliopistojen Double First Class -kehitysohjelman piiriin. ARWU-yliopistoranking (2025) sijoitti oppilaitoksen maailmanlistansa sijaluokkaan 101-150.
Kiinan elektroniikan ja sähkötekniikan yliopisto

Kiinan elektroniikan ja sähkötekniikan yliopisto (; , lyhennys UESTC) on kiinalainen julkinen tutkimusyliopisto, joka toimii Sichuanin maakunnan keskuskaupungissa Chengdussa. Yliopisto on perustettu vuonna 1956 yhdistämällä kolmen silloisen yliopiston sähkötekniikan osastot uudeksi korkeakouluksi, jonka nimenä oli aluksi Chengdun radiotekniikan instituutti (CIRE). 
Yliopisto lukeutuu Kiinan kärkiyliopistojen Double First Class -kehitysohjelman piiriin. ARWU-yliopistoranking (2025) sijoitti oppilaitoksen maailmanlistansa sijaluokkaan 151–200.
Lahoren yliopisto

Lahoren yliopisto (, lyhennys UoL) on yksityinen pakistanilainen yliopisto, joka toimii Punjabin osavaltion Lahoressa. Yliopisto on perustettu vuonna 1999. 
Yliopisto lukeutuu Pakistanin arvostetuimpiin yliopistoihin. ARWU-yliopistoranking (2025) sijoitti oppilaitoksen maailmanlistansa sijaluokkaan 901-1000.
Kansallinen puolustustekniikan yliopisto

Kansallinen puolustustekniikan yliopisto (; , lyh. NUDT) on kiinalainen julkinen tutkimusyliopisto, joka toimii Changshain kaupungissa Hunanin maakunnassa. Se perustettiin vuonna 1953. 
Yliopisto lukeutuu Kiinan yliopistojen Double First Class -kehitysohjelman piiriin. ARWU-yliopistoranking (2025) sijoitti oppilaitoksen maailmanlistansa sijaluokkaan 401-500. 
NUDT on ollut keskeinen toimija joissain hyvin tunnettuissa teknisistä keksinnöissä tai kehityshankkeissa. Näihin kuuluvat Beidou-navigaatiosatelliitit, maailman tehokkaimpien supertietokoneiden TOP500-listan kärkijoukkoon yltäneet TianHe-supertietokoneet (TianHe-1, TianHe-2 ja TianHe-3) ja osallistuminen maglev-tutkimukseen.
Yhdysvaltain puolustusministeriö (DoD) on luokitellut NUDT-yliopiston turvallisuusuhkaksi.
Bahawalpurin Islamia-yliopisto

Bahawalpurin Islamia-yliopisto (, ; lyhennys IUB) on pakistanilainen julkinen yliopisto, joka toimii Punjabin osavaltion Bahawalpurissa. Se sai alkunsa uskonnllisena oppilaitoksena vuonna 1925 (Jamia Abbasia). Oppilaitoksen nimi päivitettiin vuonna 1963 (muotoon Jamia Abbasia). Riippumattoman yliopiston aseman ja nykyisen nimesä oppilaitos sai vuonna 1975. 
Opetuskielinä ovat englanti ja urdu. Kampuksia on kaikkiaan seitsemän ja tiedekuntia 15, joissa toimii 135 opetusta antavaa oppiainelaitosta. Opiskelijoita on noin 58 000. Opettajakuntaan kuuluu yli 2 000 ihmistä.
Yliopisto lukeutuu Pakistanin arvostetuimpiin yliopistoihin. Kiinalainen ARWU-yliopistoranking (2025) sijoitti oppilaitoksen maailmanlistansa sijaluokkaan 901-1000 ja brittiläinen THE-ranking maailmanlistansa sijaluokkaan 801-1000.
Punjabin yliopisto

Punjabin yliopisto (, ) on pakistanilainen julkinen tutkimusyliopisto, joka toimii Punjabin osavaltion hallintokeskuksessa Lahoressa. Se on Pakistanin vanhin ja laajin ylintä opetusta antava oppilaitos. Yliopisto perustettiin vuonna 1882. Se oli ensimmäinen muslimienemmistöiselle alueelle perustettu yliopisto tällä mantereen osa-alueella. Vuonna 2005 lääketieteen ja hammaslääketieteen tiedekunta erkani yliopistosta uudeksi itsenäiseksi yliopistoksi nimellä Kuningas Edvardin lääketieteellinen yliopisto (King Edward Medical University).
Kampuksia on neljä, tiedekuntia 13 ja korkeakouluja (collegues) yhdeksän. Opetuskieli on englanti. Opiskelijoita on yli 30 000 ja pysyvää henkilökuntaa yli 800.
Yliopisto lukeutuu Pakistanin arvostetuimpiin yliopistoihin. Yliopistosta on tullut kaksi Nobel-palkinnon saajaa. ARWU-yliopistoranking (2025) sijoitti oppilaitoksen maailmanlistansa sijaluokkaan 701-800.
Islamabadin COMSATS-yliopisto

Islamabadin COMSATS-yliopisto () on pakistanilainen julkinen yliopisto, jonka pääkampus sijaitsee maan pääkaupungissa Islamabadissa. Se perustettiin vuonna 1998 tietotekniikan korkeakouluna. Nykyisen asemansa ja nimensä se sai vuonna 2018. Yliopiston taustalla on 27 valtion muodostama hallitustenvälinen Etelän kestävän kehityksen tieteen ja tekniikan komissio (Commission on Science and Technology for Sustainable Development in the South, COMSATS). COMSATSin Islamabadin yliopistolla on kuusi tiedekuntaa ja kahdeksan fyysistä kampusta (2025).
Opetus annetaan englannin kielellä. Keväällä 2025 opiskelijoita oli yhteensä 36 438. Akateemiseen henkilökuntaan kuului tuolloin noin 1 935 ihmistä. 
Yliopisto lukeutuu Pakistanin arvostetuimpiin yliopistoihin. ARWU-yliopistoranking (2025) sijoitti oppilaitoksen maailmanlistansa sijaluokkaan 701–800. Yliopiston visiona on pyrkiä kehittyvien maiden sadan arvostetuimman yliopiston joukkoon, ja maailman 100–300 kärkiyliopiston ryhmään.
Quaid-i-Azamin yliopisto

Quaid-i-Azamin yliopisto (, ; lyhennys QAU) on pakistanilainen julkinen yliopisto, joka toimii pääkaupunki Islamabadissa. Se perustettiin alujaan nimellä Islamabadin yliopisto vuonna 1965 (University of Islamabad). Itsenäisen yliopiston aseman se sai 1967 ja nykyisen nimensä vuonna 1976. 
Yliopiston nimi viittaa Pakistanin perustajaan; Quaid-e-Azam tarkoittaa 'suurta johtajaa'.
Opetuskielenä on englanti. Yliopisto tarjoaa alempaan ja ylempään yliopistotutkintoon johtavia opintoja. Opiskelijoita on noin 11 000 ja henkilökuntaa noin 600 ihmistä. Tiedekuntia (tdk) on neljä: Biologisten tieteiden tdk, Lääketieteen tdk, Luonnontieteiden tdk ja yhteiskuntatieteiden tdk. 
Yliopisto lukeutuu Pakistanin arvostetuimpiin. Kansanliiton yliopistoja korostava brittiläinen analytiikkayritys Quacquarelli Symonds (QS) sijoitti oppilaitoksen 1 500 valikoidun yliopiston listansa sijalle 354 (2026) ja brittiläinen THE-ranking maailmanlistansa sijaluokkaan 401-500. Tieteellisiä julkaisuja ja tiedepalkintoja huomioonottava kiinalainen ARWU-yliopistoranking ei kuitenkaan luokitellut yliopistoa maailman tuhannen arvostetuimman yliopiston joukkoon (2025).
Pakistanin kansallinen tiede- ja teknologiayliopisto

Pakistanin kansallinen tiede- ja teknologiayliopisto (, ; lyhenne NUST) on pakistanilainen julkinen tutkimusyliopisto, jonka päätoimipaikka sijaitsee Islamabadissa. Se perustettiin vuonna 1991. 
Yliopisto lukeutuu Pakistanin arvostetuimpiin yliopistoihin. THE-yliopistoranking (2025) sijoitti oppilaitoksen maailmanlistansa sijaluokkaan 601–800.
Sundomin saaristo

Sundomin saaristo () on saariryhmä Merenkurkussa ja tilastollinen osa-alue Vaasassa, Sundomin suuralueella. Alueeseen kuuluu Sundomin edustalla sijaitsevat saaret sekä kaupungin ulkosaaristo. Osa saaristosta kuuluu Unescon Merenkurkun maailmanperintöalueeseen.
Pysyviä asukkaita alueella oli kahdeksan vuonna 2015. Asukasluvultaan Sundomin saaristo on Vaasan pienin osa-alue. Vapaa-ajan asuntoja Sundomin saaristossa on noin tuhat.
Långskäretillä sijaitsee Vaasan ainoa kalasatama, joka on rakennettu valtion rahoituksella 1970-luvulla.
Saaret.
Sundomin saaristossa on muun muassa seuraavat saaret:
Algrund, Alskäret, Annskärsören, Byön, Båtskäret, Fjärdsgrund, Fårskäret, Fårskärbådan, Gran, Granö, Gyltbådan, Gåsgrund, Inre Torgrund, Johannesgrund, Kalvgrund, Kantörarna, Kristiansgrund, Kummelören, Lillkobban, Långskäret, Munkholmen, Munsmo Fårskäret, Norrgrynna, Rönnskäret, Sebbesbådan, Stavas Svedjeskäret, Stora Svedjeskäret, Storkobban, Yttre Torgrund.
2973 Paola

2973 Paola (1951 AJ) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidin spektrityyppi on B-luokkaa (SMASSII).
Frama-C

Frama-C on avoimen lähdekoodin ohjelmisto staattiseen analyysiin. Frama-C on tarkoitettu etsimään mahdollisia virheitä ohjelman lähdekoodin perusteella ja voidaan käyttää apuna esimerkiksi opetuksessa ja sertifiointitarkoituksissa. Frama-C on toteutettu modulaarisesti laajennettavana. Ohjelmiston ovat kehittäneet CEA ja Inria. Ohjelmisto tukee liukulukujen käsittelyä.
Rabastens-de-Bigorre

Rabastens-de-Bigorre () on kunta Lounais-Ranskassa Hautes-Pyrénées'n departementissa Oksitanian alueella. Se sijaitsee Estéousjoen varrella, noin 19 kilometriä Tarbesin kaupungista pohjoiseen.
Rabastens on vuonna 1306 rakennettu linnoitettu bastide. Sen perusti Tarnin alueelta kotoisin oleva senesalkki Guillaume de Rabastens, joka oli Ranskan kuninkaan Filip IV:n paikallinen edustaja. 1300-luvulla rakennettu goottilainen Saint-Louisin kirkko on yksi harvoista Rabastensissa jäljellä olevista tämän aikakauden rakennuksista. Tosin kirkko on rakennettu uudelleen 1600-luvulla ja kunnostettu 1800-luvulla.
Ranskan uskonsodissa heinäkuussa 1570 kuninkaan luutnantti Blaise de Montluc piiritti Rabastensia, joka oli tuolloin protestanttien hallinnassa. Hakapyssyn laukauksesta vahingoittunut Montluc vaati aselepoa ja lupasi säästää Rabastensin asukkaiden hengen. Montluc petti kuitenkin lupauksensa. Vuonna 1594 linna ja linnoitukset tuhoutuivat.
8. huhtikuuta 1962 Rabastensista tuli Rabastens-de-Bigorre.
Kronvik

Kronvik on kylä Vaasan Sundomissa, joka sijaitsee noin kolme kilometriä luoteeseen Sundomin keskuksesta. Pieni alue Kronvikintien varrella lähellä rantaa muodostaa myös Vaasan 52. kaupunginosan.
Palvelut.
Kronvikissä sijaitsee leirintäalue ja kaupungin ylläpitämä uimaranta.
Vuoteen 2022 kylässä toimi Sundomin päiväkodin alainen Barnholkenin ryhmäperhepäiväkoti, joka lakkautettiin henkilöstövajeen vuoksi. Barnholken oli aiemmin vuoteen 2021 päiväkoti, mutta se oli pitkään vajaalla käytöllä lasten vähäisen määrän vuoksi.
Liikenneyhteydet.
Vaasan joukkoliikenteen Liftin linjoista 21 palvelee Kronvikin aluetta. Se ajaa muutaman vuoron Kronvikin kautta keskustaan aamuisin ja keskustasta Kronvikiin iltapäivisin. Kaupungin keskustaan on matkaa noin kymmenen kilometriä.
Kesällä 2025 Kronvikintielle valmistui 2,6 kilometriä pitkä pyörätie Etelä-Pohjanmaan ELY-keskuksen ja Vaasan kaupungin yhteishankkeena.
Natronjärvi

Natronjärvi on erittäin emäksinen suolajärvi Afrikassa. Se sijaitsee pääosin Pohjois-Tansaniassa, Arushan alueella, mutta sen pohjoisranta jakautuu Kenian Narokin ja Kajiadon piirikuntien kesken. Se on kuuluisa punaisesta väristään, jonka aiheuttaa vedessä elävät "Haloarchaea"-arkkieliöt.
Natronjärven ainoa tulojoki on Keski-Keniassa alkava Eteläinen Ewaso Ng'iro, minkä lisäksi siihen virtaa vettä monesta kuumasta lähteestä. Laskujokea sillä ei ole. Järvi sijaitsee Itä-Afrikan hautavajoaman läntisimmässä kolkassa. Sen pituus on noin 57 kilometriä, leveys noin 22 kilometriä ja pinta-ala noin 150 km², mutta kaikki nämä arvot vaihtelevat tiuhaan veden haihtumisen ja sademäärien eron vuoksi. Järvi on aika matala; sen keskisyvyys on alle 3 metriä.
Natronjärvi on erittäin emäksinen ja kuuma. Veden happamuustaso on monessa kohtaa 10-12, eli samankaltaista kuin ammoniakki, ja sen lämpötila voi nousta jopa 40 celsiukseen. Järvessä uiminen voi aiheuttaa ihon ja silmien ärsytystä sekä palamista. Vuonna 2007 järvellä tapahtui helikopterionnettomuus, jolloin 9 valokuvaajaa putosi järveen kopterin lentäessä liian matalalla. Paikalliset maasait pelastivat matkustajat vedestä. Yksi valokuvaaja kertoi väkevän veden polttaneen silmiä ja sumentavan näön. Ihmiskuolemia järvellä ei ole kuitenkaan tavattu.
Järven suolapitoisuuden keskeisin tekijä on sen rannalla sijaitseva aktiivinen Ol Doinyo Lengai -tulivuori, jonka purkautumisissa kemikaaleja ja tuhkaa on valunut järveen. Lisäksi tulivuori on ainoa maailmassa, joka syöksee karbonatiittilaavaa. Laavassa on paljon suolaa ja kaliumia, ja ne ovat kerääntyneet järveen. 
Lajit.
Suolapitoisuuden takia Natronjärvi on elinkelvoton monille eläimille, mutta eräät levät ja varsinkin punaista väriä aiheuttava "Haloarchaea" viihtyvät vedessä. Lisäksi kuumien lähteiden tuntumassa elää joitain tilapioita, koska vesi ei ole niissä kohdissa kovin väkevää. Järven reunamille on muodostunut suolamarskeja ja kosteikkoja, joissa elää muun muassa haikaroita.
Järveen pudonneet ja kuolleet eläimet muuttuvat suolapitoisuuden takia vähän kuin kivipatsaiksi. Brittiläisvalokuvaaja Nick Brandt sai kuuluisuutta kuvattuaan järven rannalla makaavia kivettyneitä linnunruhoja.
Järvi on erityisen tunnettu flamingojen pesintäpaikkana. Arviolta 75% koko maailman pikkuflamingoista on syntynyt Natronjärvellä. Ne kokoontuvat järvelle munimaan elokuun ja lokakuun välillä ja munat kuoriutuvat kosteaan sadeaikaan marraskuussa.
Muita järvellä eläviä eläinlajeja ovat esimerkiksi kultasakaali, strutsi, seepra, isokudu ja keihäsantilooppi.
Vic-en-Bigorre

Vic-en-Bigorre () on kunta Lounais-Ranskassa Hautes-Pyrénées'n departementissa Oksitanian alueella. Se sijaitsee Échezjoen varrella, noin 19 kilometriä Tarbesin kaupungista pohjoiseen.
Kaupungin keskiaikaisesta linnoituksesta on muistona kanava Canal des Moulins. Se rakennettiin 1200-luvulla, jolloin sen avulla saatiin linnaa ympäröivän muurin juurelle juoksutettua vettä.
Kaupungin vanhin ja ainoa keskiaikainen rakennus on Saint-Martinin kirkko. Se on rakennettu 1300-luvulla ja uudistettu 1800-luvulla. rakennustyyliltään se on goottilainen. Kirkon sisällä on merkittäviä esineitä, kuten 1600-luvulta peräisin olevat urut sekä kullattu puinen alttaritaulu.
Kaupungin kauppahalli rakennettiin vuonna 1863. Vanha puinen kauppahalli oli purettu vuonna 1792. Kaupungintalo rakennettiin 1700-luvulla entisen kirkon hautausmaan paikalle. Kaupungintalon aulassa on nähtävillä vanhasta 1600-luvun kunnantalosta peräisin oleva kalkkikivi, jossa on kaupungin ainoa tuolta ajalta säilynyt vaakuna.
Eino Elo

Eino Emil Elo (20. joulukuuta 1918 Helsinki – 23. joulukuuta 2004) oli suomalainen liikemies, alppihiihtäjä, autourheilija ja pikajuoksija. Hän omisti isänsä ja äitinsä perustaman vaatetusliike Emil Elo Oy:n ja toimi sen toimitusjohtajana vuodesta 1944 isänsä Emilin kuoleman jälkeen. 1930- ja 1940-luvuilla Eino Elo tunnettiin alppihiihtäjänä ja seuraavalla vuosikymmenellä autourheilijana mm. voittamalla kaksi kertaa Jyväskylän Suurajot. Eino Elo toimi myös alppihiihdon järjestötehtävissä 1950- ja 1960-luvuilla toimien Suomen Hiihtoliiton alppivaliokunnan varapuheenjohtajana vuosina 1952-1967.
Eino Elo aloitti urheilu-uransa 1930-luvun lopulla ennen Talvisotaa lajeinaan yleisurheilun pikajuoksu, alppiurheilu ja autourheilu. Yleisurheilussa seuranaan helsinkiläinen Kenttäurheilijat hän osallistui mm. Kalevan kisoihin 100 ja 200 metrin juoksuun vuosina 1938 ja 1939 selviämättä loppukilpailuun. Talvikautena hän osallistui mm. vuoden 1938 Salpausselän ja Puijon kisojen pujottelukisoihin. Sodan aikana hän kilpaili keväällä 1943 saksalaisten kanssa Ounasvaaran kisoissa. Kovimpia suomalaisia kanssakilpailijoita tähän aikaan oli Jatkosodassa sittemmin heinäkuussa 1944 kaatunut Heimo Ebb. Elo itsekin haavoittui Jatkosodan loppuvaiheessa. Autourheilussa hän osallistui toukokuussa 1939 Eläintarhan ajojen urheiluautosarjaan. Hän jatkoi autourheilua aktiivisti sodan jälkeen ralliautoilijana saavuttaen kaksi kertaa Jyväskylän Suurajojen eli nykyisin tunnetun Suomen rallin voiton vuosina 1952 ja 1955 kakkoskuljettajansa Kaj Nuortilan kanssa. Lisäksi he sijoittuivat vuonna 1953 toiseksi ja vuonna 1954 sijalle 8. Lisäksi he osallistuivat Monte Carlon ralliin vuonna vuonna 1954. 
Yrityksen perustajan Emil Elon kuoleman jälkeen vuonna 1944 hänen poikansa, ekonomiksi kouluttautunut Eino Elo jatkoi toimitusjohtajana äitinsä Aino Elon (1897-1977) toimiessä edelleen tehtaanjohtajana.
Capitol Christian Music Group

Capitol Christian Music Group (lyh. Capitol CMG) on yhdysvaltalainen kristilliseen ja gospel-musiikkiin keskittynyt levy-yhtiö ja julkaisija, joka toimii osana Universal Music Groupia. Se perustettiin alun perin helmikuussa 1976 nimellä "Sparrow Records" Billy Ray Hearnin johdolla, ja EMI osti sen vuonna 1992. Vuonna 2013 Capitol CMG:stä tuli osa Universal Music Groupin omistuksessa olevaa Capitol Music Groupia.
GNU Scientific Library

GNU Scientific Library (GSL) on GNU-projektin kirjasto, joka on tarkoitettu numeeriseen analyysiin C- ja C++-kielillä. Kirjastossa on useita matemaattisia toimintoja. Kirjasto on käytettävissä useilla eri alustoilla, joissa on ANSI C -yhteensopiva ohjelmointikielen kääntäjä ja se on julkaistu avoimena lähdekoodina GNU General Public License -lisenssillä. Kirjasto on suunniteltu vaihtoehdoksi kaupallisille kirjastoille.
Ossi Ketola

Ossi Ketola (s. 1997 Vammala) on suomalainen yrittäjä ja high stakes -pokerinpelaaja, joka tunnetaan internetissä nimimerkillä Monarch. Ketola sai kansainvälistä huomiota vuonna 2024 menestyksellään high roller -pokeriturnauksissa sekä toiminnallaan e-urheilu- ja nettikasinoliiketoiminnassa.
Varhainen elämä ja ura.
Ketola syntyi Vammalassa (nykyisin osa Sastamalaa) vuonna 1997. Teini-iässä hän kiinnostui videopelaamisesta ja työskenteli pelialalla jo 14-vuotiaana. Vuonna 2016 hän perusti CSGOEmpire-nimisen CSGO-skinikasinon, joka tarjoaa verkossa tapahtuvaa uhkapelaamista -pelin esineillä. Sivusto kehitettiin pienellä freelancereiden tiimillä, ja se on tunnettu markkinapaikastaan, jossa käyttäjät voivat ostaa ja myydä pelin esineitä ilman kuluja.
Vuonna 2025 Ketola lanseerasi myös Duel-nimisen nettikasinon.
Kritiikki.
Maaliskuussa 2024 mielenosoittajat keskeyttivät PGL Major Copenhagen 2024 -turnauksen rynnäköimällä lavalle ja vahingoittamalla pokaalia. Raporttien mukaan protesti liittyi kilpailijasivusto CSGORolliin, ja sen taustalla kerrottiin olleen CSGOEmpire. Joulukuussa 2024 tutkiva Youtube-journalisti Coffeezilla väitti videollaan, että CSGOEmpire tarjosi hänelle 20 000 Yhdysvaltain dollarin palkkiota CSGORollin maineen mustamaalaamisesta. Coffeezilla kieltäytyi tarjouksesta ja julkaisi sen sijaan paljastusvideon.
Kesäkuussa 2025 CSGOEmpire joutui arvostelun kohteeksi sen jälkeen, kun sivuston väitettiin julkaisseen rasistisen kommentin yhteisön jäsenelle verkossa käydyn välikohtauksen aikana.
Pokeriura.
Ketola teki debyyttinsä suurissa live-turnauksissa vuonna 2024. 
Turnausvoitot.
Vuoden 2024 loppuun mennessä Ketolan live-turnausten yhteenlasketut rahapalkinnot olivat arviolta noin 4,8 miljoonaa Yhdysvaltain dollaria.
Striimaus ja high stakes -ottelut.
Vuonna 2025 Ketola alkoi striimata high stakes -pokeriotteluitaan suoratoistopalvelu Kick.comissa. Otteluiden panokset nousivat usein useisiin miljooniin euroihin. Yksi hänen otteluistaan Daniel Catesia vastaan raportoitiin kaikkien aikojen suurimmaksi suoratoistetuksi heads-up -pokeriotteluksi.
Émile Verdet

Marcel Émile Verdet (13. maaliskuuta 1824 – 3. kesäkuuta 1866) oli ranskalainen fyysikko. Hän työskenteli magnetismin ja optiikan parissa sekä kokosi ja toimitti Augustin Jean Fresnelin teoksia. Verdet edisti merkittävästi energian säilymislain alkua Ranskassa kollegoidensa kanssa julkaisten tutkimuksiaan tietolehteen ("Annales de chimie et de physique").
Hän esitteli ranskalaiselle tiedemaailmalle Joulen, Clausiuksen, Helmholtzin ja William Thomsonin termodynamiikan ja teki tärkeitä kokeita magneettikentän vaikutuksista tasopolarisoituun valoon.
Verden tieteelliset teokset löytyvät "Oeuvres de Verdet" 8–sarjaisesta kokoelmasta ja julkaistu hänen oppilaidensa toimesta. Hän kokosi yhdessä Henri de Sénarmontin ja Léonor Fresnelin kanssa "Oeuvres complètes", joka on Augustin Jean Fresnelin koottujen teosten toimitustyö.
The Box Suomi

The Box Suomi on suomalainen versio norjalaisesta "The Box" -formaatista. Ohjelmassa 12 julkisuuden henkilöä kilpailevat toisiaan vastaan ilman etukäteisohjeita siitä, mitä kilpailussa odottaa. Kilpailijat kuljetetaan keltaisen laatikon sisällä tuntemattomaan paikkaan. Kun boksin ovet avataan, he saavat nähdä missä he ovat ja päätellä mitä heidän pitää tehdä. Kilpailu koostuu erilaisista tehtävistä, joita kilpailijoiden pitää suorittaa saadakseen pisteitä ja välttääkseen putoamisen. Ainoa asia, jonka kilpailijat tietävät etukäteen, on, että voittaja voittaa 20 000 euroa. Ohjelman juontaa Janni Hussi.
Tho Box Suomella on myös rinnakkaistuotanto "The Box Suomi: Boxin sisällä", jossa kilpailusta viimeksi pudonnut henkilö kertoo tunnelmistaan siellä. Jaksoja ohjelmassa on kilpailijoiden verran eli 12.
Alken

Alken on taajama Skanderborgin kunnassa Tanskassa. Taajamassa oli 309 asukasta vuoden 2025 alussa.
Blegind

Blegind on taajama Skanderborgin kunnassa Tanskassa. Taajamassa oli 238 asukasta vuoden 2025 alussa.
Fruering

Fruering on taajama Skanderborgin kunnassa Tanskassa. Taajamassa oli 427 asukasta vuoden 2025 alussa.
Galten

Galten on taajama Skanderborgin kunnassa Tanskassa. Taajamassa oli 9 363 asukasta vuoden 2025 alussa.
Gammel Rye

Gammel Rye on taajama Skanderborgin kunnassa Tanskassa. Taajamassa oli 1 564 asukasta vuoden 2025 alussa.
Herskind

Herskind on taajama Skanderborgin kunnassa Tanskassa. Taajamassa oli 893 asukasta vuoden 2025 alussa.
Hylke

Hylke on taajama Skanderborgin kunnassa Tanskassa. Taajamassa oli 425 asukasta vuoden 2025 alussa.
Hårby

Hårby on taajama Skanderborgin kunnassa Tanskassa. Taajamassa oli 263 asukasta vuoden 2025 alussa.
Hørning

Hørning on taajama Skanderborgin kunnassa Tanskassa. Taajamassa oli 8 542 asukasta vuoden 2025 alussa.
Kiikalan seurakunta

Kiikalan seurakunta oli evankelis-luterilainen seurakunta Kiikalassa Varsinais-Suomessa. Vuonna 2009 Kiikalan seurakunta liitettiin Salon seurakuntaan. Seurakunnan pääkirkko oli Kiikalan kirkko.
Historia.
Kiikala oli Uskelan emäseurakuntaan kuulunut kappeliseurakunta noin vuosina 1540–1640. Kiikalassa mainitaan kuitenkin kirkkoherra jo vuonna 1332. Vuonna 1639 Kiikalasta tuli itsenäinen seurakunta, kun kenraalikuvernööri Pietari Brahe perusti seurakunnan ja nimitti Nils Erikssonin sen ensimmäiseksi kirkkoherraksi. Vuosina 1724–1739 Kiikala ei ollut itsenäinen, sillä Uskela oli tuolloin Someron kappeliseurakunta.
Perttelin seurakunnan kirkonkirjat osoittavat, että useita kiikalalaisia haudattiin Perttelin kirkon hautausmaalle ennen vuotta 1637.
Kun Kiikalan kunta vuonna 2009 liittyi Salon kaupunkiin, yhdistettiin myös Kiikalan seurakunta Salon seurakuntaan.
Svend Dahl

Svend Dahl (24. syyskuuta 1887 Frederiksberg – 15. marraskuuta 1963 Frederiksberg) oli tanskalainen eläintieteilijä, tietokirjailija ja kirjastonhoitaja. Hän toimi Kööpenhaminan yliopiston pääkirjastonhoitajana vuosina 1925–1943 ja Tanskan valtakunnallisen kirjastoviraston johtajana 1943–1952. Hän vaikutti merkittävästi nykyaikaisen tanskalaisen kirjastojärjestelmän muotoutumiseen. Dahl kirjoitti tietokirjoja muun muassa kirjojen historiasta, kirjastojen toiminnasta sekä kasvi- ja eläintieteestä.
Tello

Tello on muun muassa seuraavien henkilöiden sukunimi:
Gerhard Bendz

Claës Gerhard Mortimer Bendz (16. lokakuuta 1908 Uppsala – 31. tammikuuta 1985 Lund) oli ruotsalainen kielitieteilijä, joka toimi klassisen filologian professorina Kööpenhaminan yliopistossa vuosina 1963–1972 ja latinan professorina Lundin yliopistossa 1972–1975. Hän tuli tunnetuksi "Fråga Lund" -ohjelmasta, jossa hän vastaili televisiokatsojien tiedeaiheisiin kysymyksiin.
2813 Zappala

2813 Zappala (1981 WZ) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidin spektrityyppi on T-luokkaa (SMASSII).
Etelä-Tanskan yliopisto

Etelä-Tanskan yliopisto () on Tanskassa toimiva valtiollinen yliopisto. Se syntyi vuonna 1998, kun Eteläinen kauppakorkeakoulu, Eteläinen insinöörikoulu, Odensen yliopisto ja Etelä-Jyllannin yliopistokeskus yhdistyivät. Etelä-Tanskan yliopistolla on kampukset Odensessa, Esbjergissä, Koldingissa, Slagelsessa, Kööpenhaminassa ja Sønderborgissa. Opiskelijoita on yhteensä hieman alle 20 000.
2814 Vieira

2814 Vieira (1982 FA3) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
2815 Soma

2815 Soma (1982 RL) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
2816 Pien

2816 Pien (1982 SO) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidi on spektrityypiltään B-luokkaa (SMASSII).
2817 Perec

2817 Perec (1982 UJ) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
2818 Juvenalis

2818 Juvenalis (2580 P-L) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on . Asteroidi on spektrityypiltään S-luokkaa (SMASSII).